கோவை இராமகிருட்டிணன்
{{Infobox officeholder|office=பொதுச்செயலாளர்,&lt;br/&gt;[[தந்தை பெரியார் திராவிடர் கழகம்]]|termstart=18 ஆகஸ்ட் 2012|1blankname=தலைவர்|1namedata=[[பி. ஜி. ஆனூர் ஜெகதீசன்]]|birth_date={{Birth date and age|1952|12|6|df=yes}}|spouse={{marriage|இரா. வசந்தி|1991|2023|reason=இறப்பு}}|name=கு. இராமகிருட்டிணன்|predecessor=''பதவி உருவாக்கம்''|2blankname=துணைத்தலைவர்|2namedata=[[செ. துரைசாமி]]|3namedata=[[வெ. ஆறுச்சாமி]]|3blankname=அமைப்புச் செயலாளர்|children=அமுதினி&lt;br/&gt;இந்திரஜித்}}
 
 '''கோவை இராமகிருட்டிணன்''' (பிறப்பு 6 திசம்பர் 1952) [[தமிழ்நாடு|தமிழ்நாட்டைச்]] சேர்ந்த [[திராவிட இயக்கம்|திராவிட இயக்கச்]] செயற்பாட்டாளர் ஆவார். [[ஈழத்தமிழர்]] பிரச்சினைக்காகவும் தமிழக மக்களின் நலனுக்காகவும் பல போராட்டங்களை முன்னெடுத்து பலமுறை சிறைவாசம் சென்றவர்.  [[தந்தை பெரியார் திராவிடர் கழகம்|தந்தை பெரியார் திராவிடர் கழகத்தின்]] (த.பெ.தி.க) பொதுச்செயலாளராக உள்ளார்.&lt;ref&gt;[https://tamil.oneindia.com/news/2001/06/15/coimbatore.html  தந்தை பெரியார் திதிராவிடர் கழகம்]&lt;/ref&gt;
 
 == பிறப்பு ==
 6 திசம்பர் 1952 அன்று பிறந்தார் இராமகிருட்டிணன்.&lt;ref name=&quot;:1&quot;&gt;{{Citation|title=#coimbatore கு.ராமகிருஷ்ணன் மனைவி நினைவேந்தல் நிகழ்ச்சியில் அ.ராசா எம்பி கி.வீரமனி ஆகியோர் சிறப்புரை|url=https://www.youtube.com/watch?v=6EpA8Iy_-S4|accessdate=2024-02-03|language=ta-IN}}&lt;/ref&gt;
 
 == அரசியல் செயல்பாடு ==
 
 === திராவிடர் கழகம் (1968-86) ===
 1968-இல் [[கோயம்புத்தூர்]] மாநகரின் [[காந்திபுரம்]] கிராஸ் கட் சாலையில் [[திராவிடர் கழகம்]] (தி.க.) நடத்திய பொதுக்கூட்டத்தில் அதன் தலைவர் [[ஈ. வெ. இராமசாமி|&quot;பெரியார்&quot; ஈ. வெ. இராமசாமி]] பேசினார். அவர் உரையைத் தற்செயலாகக் கேட்ட இராமகிருட்டிணன், பெரியாரின் அரசியலால் கவரப்பெற்று அப்போதே தி.க.-வில் இணைந்தார். 1970-இல் கோவை மாவட்ட தி.க. மாணவரணிச் செயலாளரானார். 1972-இல் கோவை மாவட்டச் செயலாளரானார்.
 
 1973-இல் பெரியார் மறைந்தபின் அவர் துணைவியார் [[மணியம்மை|மணியம்மையும்]] அவருக்குப் பின் [[கி. வீரமணி|கி. வீரமணியும்]] தி.க. தலைமைப் பொறுப்புக்கு வந்தனர். வீரமணி வந்தபின் இராமகிருட்டிணன், தி.க.-வின் மாநில இளைஞரணிச் செயலாளர் ஆனார்.
 
 சூன் 1975-இல் இந்திய அளவிலான [[நெருக்கடி நிலை (இந்தியா)|நெருக்கடி நிலை]] நடைமுறைக்கு வந்ததைத் தொடர்ந்து [[உள் நாட்டுப் பாதுகாப்புப் பராமரிப்புச் சட்டம், 1973|உள் நாட்டுப் பாதுகாப்புப் பராமரிப்புச் சட்டத்தின்கீழ்]] (மிசா) 1 பிப்ரவரி 1977 அன்று கைது செய்யப்பட்டார். ஓராண்டு சிறைக்குப்பின் வெளிவந்த அவர், தமிழ்நாட்டுக்கு வருகைபுரிந்த அப்போதைய [[இந்தியப் பிரதமர்]] [[இந்திரா காந்தி|இந்திரா காந்திக்குக்]] கறுப்புக்கொடி காட்டியமைக்காக மீண்டும் கைதானார்.
 
 [[மகாராட்டிரம்|மகாராட்டிர]] மாநிலத் தலைநகர் [[மும்பை|மும்பையில்]] வாழும் தமிழர்களின்மீது நடைபெற்ற வன்முறையைக் கண்டித்துச் [[சுவரொட்டி|சுவரொட்டிகளை]] ஒட்டியமைக்காகவும் கைதானார்.
 
 1983-இல் [[இலங்கை|இலங்கையில்]] தமிழர்களுக்கு எதிராக நிகழ்த்தப்பட்ட [[கறுப்பு யூலை]] வன்முறையைக் கண்டித்து பள்ளி, கல்லூரி மாணவர்களை ஒருங்கிணைத்து கோவையில் ஆர்ப்பாட்டம் ஒன்றை நடத்தினார். தொடர்ந்து இலங்கையில் நிகழ்ந்த வன்முறைக் காட்சிகளை வைத்துப் புகைப்படக் கண்காட்சி நடத்தினார். [[வெ. ஆறுச்சாமி|வெ. ஆறுச்சாமியுடன்]] இணைந்து [[தமிழீழ விடுதலைப் புலிகள்]] அமைப்புக்கு ஆதரவாக ஆயுதத் தயாரிப்பில் ஈடுபட்ட அவர், பின் அவ்வமைப்பினருக்கான பயிற்சிக் களம் ஏற்படுத்தும் பொறுப்பை [[கொளத்தூர் மணி|கொளத்தூர் மணியிடம்]] ஒப்படைத்தார். பின்னாளில் &quot;விடுதலைப்புலிகளின் தோழமைக்கழகம்&quot; என்ற அமைப்பையும் நிறுவினார்.
 
 === திராவிடர் கழகம் (இராமகிருட்டிணன்) (1986-2001) ===
 1986-இல்  திராவிடர் கழகத்திலிருந்து வெளியேறி &quot;திராவிடர் கழகம் (இராமகிருட்டிணன்)&quot; என்ற அமைப்பைத் தொடங்கினார். பிறகு இவ்வமைப்பு தமிழ்நாடு திராவிடர் கழகம் என்ற பெயரில் செயல்பட்டது.
 
 1980-களிலும் 1990-களிலும் [[ஈழத்தமிழர்]] நிலையை விளக்கும் வகையில் &quot;ஆயிரம் மண்டையோடுகள்&quot; போராட்டத்தை நடத்தினார்.
 
 1990-இல் விடுதலைப் புலிகளின் தலைவரான [[வேலுப்பிள்ளை பிரபாகரன்]] அழைப்பின்பேரில் ஈழத்துக்குச் சென்று [[வன்னிக் காடு]] பகுதியில் பல நாட்கள் இருந்தார்.
 
 முன்னாள் பிரதமர் [[இராஜீவ் காந்தி படுகொலை|இராசீவ் காந்தி படுகொலையைத்]] தொடர்ந்து 1991 சூன் மாதத்தில் இராமகிருட்டிணனும் ஆறுச்சாமியும் [[பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம்|பயங்கரவாத மற்றும் சீர்குலைவு நடவடிக்கைகள் (தடுப்பு) சட்டத்தின்கீழ்]] (தடா) சிறைப்பட்டு மூன்றரை ஆண்டுகள் சிறையில் இருந்தனர்.
 
 === பெரியார் திராவிடர் கழகம் (2001-12) ===
 [[விடுதலை இராஜேந்திரன்|விடுதலை இராசேந்திரன்]] நிறுவிய&lt;ref&gt;{{Cite web|url=https://www.newindianexpress.com/states/tamil-nadu/2009/oct/17/periyarites-see-veeramani-doing-an-mk-95513.html|title=Periyarites see Veeramani doing an MK|website=The New Indian Express|access-date=2023-01-20}}&lt;/ref&gt; [[பெரியார் திராவிடர் கழகம்|பெரியார் திராவிடர் கழகத்தில்]] (பெ.திக.) 2001-இன் முற்பகுதியில் இணைந்த இராமகிருட்டிணன் அவ்வமைப்பின் பொதுச்செயலாளரானார். மாநிலத் தலைவராக கொளத்தூர் மணி இருந்தார்.&lt;ref name=&quot;:0&quot;&gt;{{Cite web|url=http://articles.timesofindia.indiatimes.com/2012-08-19/coimbatore/33272337_1_kolathur-mani-pdk-periyar-dravidar-kazhagam|title=Periyar Dravidar Kazhagam (PDK) splits into two parties - Times Of India|date=2013-06-02|website=web.archive.org|access-date=2023-01-20|archive-date=2013-06-02|archive-url=https://web.archive.org/web/20130602163000/http://articles.timesofindia.indiatimes.com/2012-08-19/coimbatore/33272337_1_kolathur-mani-pdk-periyar-dravidar-kazhagam|url-status=}}&lt;/ref&gt; [[பி. ஜி. ஆனூர் ஜெகதீசன்]], வழக்கறிஞர் [[செ. துரைசாமி|செ.துரைசாமி]]&lt;ref&gt;{{Cite web|url=https://www.dinamani.com/tamilnadu/2010/jun/12/பெரியார்-பெயரில்-உள்ள-சொத்துகளை-ஜூன்-30-க்குள்-அரசுடைமையாக்க-வேண்டும்-பெரியார்-திராவிடர்-கழகம்-195153.html|title=பெரியார் பெயரில் உள்ள சொத்துகளை ஜூன் 30-க்குள் அரசுடைமையாக்க வேண்டும்: பெரியார் திராவிடர் கழகம்|website=Dinamani|language=ta|access-date=2023-01-20}}&lt;/ref&gt; ஆகியோரும் பங்கு வகித்தனர்.
 
 [[நான்காம் ஈழப்போர்|ஈழப்போரின் இறுதிக் கட்டத்தின்போது]] 2 மே 2009 அன்று [[இந்திய ராணுவம்|இந்திய ராணுவத்துக்குச்]] சொந்தமான வண்டியொன்றைச் சேதப்படுத்தியமைக்காக‌ இராமகிருட்டிணன்  [[தேசியப் பாதுகாப்புச் சட்டம் (இந்தியா)|தேசியப் பாதுகாப்புச் சட்டத்தின்கீழ்]] கைது செய்யப்பட்டார்.&lt;ref&gt;{{Cite web|url=https://twitter.com/TPDK2020/status/1653234966799716352?s=20|title=https://twitter.com/TPDK2020/status/1653234966799716352?s=20|website=Twitter|language=ta|access-date=2023-05-02}}&lt;/ref&gt;
 
 === தந்தை பெரியார் திராவிடர் கழகம் (2012-) ===
 சில கருத்து வேறுபாடுகளைத் தொடர்ந்து 18 ஆகஸ்ட் 2012 அன்று கோவையில் தன் ஆதரவாளர்களுடன் [[தந்தை பெரியார் திராவிடர் கழகம்]] (த.பெ.தி.க) என்ற அமைப்பைத் தொடங்கி அதன் பொதுச்செயலாளராகச் செயல்பட்டு வருகிறார்.&lt;ref name=&quot;:0&quot; /&gt; துணைத்தலைவராக துரைசாமி உள்ளார். பெ.திக.வின் எஞ்சிய உறுப்பினர்கள் கொளத்தூர் மணி தலைமையில் [[திராவிடர் விடுதலை கழகம்|திராவிடர் விடுதலை கழகமாக]] (தி.வி.க) இயங்கி வருகின்றனர்.
 
 முக்காலி, [[சிறுவாணி அணை|சிறுவாணி]], [[பவானி ஆறு|பவானி]] ஆகிய பகுதிகளில் [[கேரள அரசு]] அணை கட்டுவதைக் கண்டித்து அனைத்துக் கட்சி ஆர்ப்பாட்டங்கள், கேரளத்திலிருந்து வரும் [[தொடர்வண்டி|தொடர்வண்டிகள்]] கோவையில் நின்றுசெல்ல வலியுறுத்திப் போராட்டம் போன்ற செயல்பாடுகளில் ஈடுபட்டுள்ளார்.
 
 == தனி வாழ்க்கை ==
 இராமகிருட்டிணன், தடா வழக்கில் சிறைப்படும் முன் பிப்ரவரி 1991-இல் இரா. வசந்தி என்பவரைத் திருமணம் செய்திருந்தார். தடா சிறைக்காலத்தில் இவர்களுக்கு அமுதினி என்ற மகள் பிறந்தார். பின்னர் 'இந்திரஜித்' என்ற மகன் பிறந்தார்.&lt;ref name=&quot;:1&quot; /&gt;
 
 வசந்தி, கோவை நியூ சித்தாபுதூரில் 20 சனவரி 2023 அன்று  காலை 10 மணியளவில் தன் 59-ஆம் அகவையில் காலமானார்.&lt;ref&gt;{{Cite web|url=https://twitter.com/TPDK2020/status/1616305551918649345?s=20&amp;t=avueex35pTXV-2ccGAtjXw|title=}}&lt;/ref&gt;&lt;ref&gt;{{Cite web|url=https://public.app/video/sp_0h67jaa5kurht|title=Coimbatore South, Coimbatore : கோவை தெற்கு: நியூசித்தாபுதூரில் பெரியார் திராவிடர் கழக பொதுச்செயலாளர் இராமகிருட்டிணன் மனைவி மறைவு- மாவட்ட திமுக செயலாளர் கார்த்திக் அஞ்சலி {{!}} Public App|website=Public|language=en|access-date=2023-02-16}}&lt;/ref&gt;
 
 ==மேற்கோள்கள்==
 &lt;references/&gt;
 
 == வெளி இணைப்புகள் ==
 
 * [https://twitter.com/kuratpdk கோவை இராமகிருட்டிணன் - துவிட்டர் பக்கம்]
 * [https://www.youtube.com/watch?v=fJbUz2rBJqc&amp;t=1s கு.ரா எனும் அரக்கன் !!] 
 * [https://www.youtube.com/watch?v=Ox_-9hLspdo பெரியார் யார் பக்கம் ? கு.இராமகிருட்டிணன்]
 * [https://kamadenu.hindutamil.in/seriels/505053-vip-cooking-ideas &lt;bdi&gt;விஐபி-க்களின் விருந்து சாப்பாடு- இந்த வாரம்: கோவை கு.இராமகிருட்டிணன்&lt;/bdi&gt;]
 * [https://caravanmagazine.in/politics/i-was-targeted-with-pegasus-for-fighting-bjps-caste-polarisation-kovai-ramakrishnan I was targeted with Pegasus for fighting BJP’s caste polarisation: Kovai Ramakrishnan]
 
 [[பகுப்பு:1952 பிறப்புகள்]]
 [[பகுப்பு:வாழும் நபர்கள்]]
 [[பகுப்பு:கோயம்புத்தூர் மாவட்ட நபர்கள்]]
 [[பகுப்பு:பகுத்தறிவாளர்கள்]]
 [[பகுப்பு:தமிழ் இறைமறுப்பாளர்கள்]]
 [[பகுப்பு:திராவிட இயக்கம்]]